**Likumprojekta “Grozījumi likumā “Par akcīzes nodokli”” sākotnējās ietekmes novērtējuma ziņojums  
(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi likumā “Par akcīzes nodokli”” (turpmāk – likumprojekts) paredz veikt grozījumus likumā “Par akcīzes nodokli” (turpmāk – likums) ar mērķi:  - precizēt elektroniskajās cigaretēs izmantojamo šķidrumu definīciju, ņemot vērā, ka akcīzes nodoklis tiks piemērots arī elektroniskajās cigaretēs izmantojamo šķidrumu sagatavošanas sastāvdaļām;  - paredzēt definīciju tabakas aizstājējproduktiem, kas, satur vai nesatur nikotīnu un kuri nav iepriekš definēti, kā zināmi tabakas izstrādājumi;  - noteikt pakāpenisku akcīzes nodokļa likmju paaugstināšanu tabakas izstrādājumiem, kā arī akcīzes nodokļa likmes ieviešanu un pakāpenisku paaugstināšanu elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem;  - noteikt nosacījumus, ka karsējamā tabaka, elektroniskajās cigaretēs izmantojamie šķidrumi, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējprodukti tiek marķēti ar akcīzes nodokļa markām. Minētajam nosacījumam paredzot pārejas periodu līdz 2021.gada 1.jūlijam.  Likums stājas spēkā 2021.gada 1.janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2020.gada 2.septembra sēdes protokola Nr.51 45.§ par Informatīvo ziņojumu “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” 2.2.7.punkts, kas paredz Finanšu ministrijai veikt grozījumus likumā “Par akcīzes nodokli”, lai no 2021.gada pakāpeniski paaugstinātu akcīzes nodokļa likmes cigaretēm, tabakas izstrādājumiem un karsējamai tabakai, kā arī vienkāršotu un paaugstinātu akcīzes nodokļa likmes elektroniskajās cigaretēs izmantojamiem šķidrumiem un ieviestu akcīzes nodokli elektroniskajās cigaretēs izmantojamo šķidrumu sagatavošanas sastāvdaļām, kā arī tabakas aizstājējproduktiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Pašlaik likums neparedz elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus definēt, kā ar akcīzes nodokli apliekamus objektus. Ņemot vērā, ka tiek noteikts, ka elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējprodukti kļūs par akcīzes nodokli apliekamo objektu, paredzēts likuma pirmā pantā ietvert minēto produktu definīcijas. 2. No 2021.gada 1.janvāra noteikt pakāpenisku akcīzes nodokļa likmju paaugstināšanu cigāriem un cigarillām, smēķējamai tabakai (smalki sagrieztā tabaka, cita smēķējamā tabaka), tabakas lapām, kā arī karsējamai tabakai. Paredzēts, ka akcīzes nodokļa likmes pārējiem tabakas izstrādājumiem (cigāriem, cigarellām, smēķējamai tabakai un tabakas lapām) pakāpeniski tiks paaugstinātas 2021., 2022. un 2023.gadā par 7%.   Savukārt attiecībā uz pakāpenisku akcīzes nodokļa likmes paaugstināšanu karsējamai tabakai paredzēts, ka tā veidos 25% (0,60 *euro*) no akcīzes nodokļa minimālā līmeņa cigaretēm 2021.gadā, 30% (0,76 *euro*) 2022.gadā un 32% (0,85 *euro*) 2023.gadā, saglabājot līdzīgu karsējamās tabakas (paciņai) un minimālā akcīzes nodokļa līmeņa cigaretēm (paciņai) proporciju kā Lietuvā. Akcīzes nodokļa likmes paaugstināšanas rezultātā vienas paciņas (20 gab.) karsējamās tabakas mazumtirdzniecības cenas nodokļu daļas pieaugums 2021.gadā būs +0,18 *euro* jeb +32,0%, 2022.gadā +0,19 *euro* jeb +26,3% un 2023.gadā +0,11 *euro* jeb +12,0%.  Paredzēts no 2021.gada 1.marta noteikt pakāpenisku akcīzes nodokļa likmju paaugstināšanu cigaretēm (specifisko nodokli un minimālo nodokļa līmeni) par 5% . Savukārt akcīzes nodokļa likmju paaugstināšana cigaretēm 2022.gadā un 2023.gadā notiks ar 1.janvāri.  Pašlaik piemērojamās akcīzes nodokļa likmes tabakas izstrādājumiem:   |  |  | | --- | --- | | **Preču nosaukums** | **01.07.2020.** | | Cigaretēm:  minimālais akcīzes nodokļa līmenis par 1000 gab. | 114,70 | | specifiskais (fiksētais) nodoklis par 1000 gab. | 78,70 | | procentuālais nodoklis, % | 20,0 | |  | **01.01.2020.** | | Cigāri un cigarillas, par 1000 gab. | 95,20 | | Smalki sagriezta tabaka cigarešu uztīšanai | 75 | | Cita smēķējamā tabaka | 75 | | Tabakas lapas, par 1000 g | 75 | | Karsējamā tabaka, par 1000 g | 75 |  1. Lai noteiktu vienādus preču aprites nosacījumus attiecībā uz savstarpēji aizvietojamiem tabakas izstrādājumiem, paredzēts atcelt šobrīd likuma 27.pantā noteikto iespēju nemarķēt ar akcīzes nodokļa markām karsējamo tabaku. Paredzēts, ka minētā norma stāsies spēkā 2021.gada 1.jūlijā. 2. Lai vienkāršotu akcīzes nodokļa piemērošanas nosacījumus elektroniskajās cigaretēs izmantojamiem šķidrumiem, no 2021.gada 1.janvāra atteikties no pašreiz piemērojamās akcīzes nodokļa likmes par elektroniskajās cigaretēs izmantojamiem šķidrumiem struktūras, nosakot likmi par vienu mililitru e-šķidruma neatkarīgi no nikotīna daudzuma, līdzīgi, kā tas šobrīd ir noteikts Igaunijā un Lietuvā. No 2021.gada 1.janvāra paredzēt pakāpenisku akcīzes nodokļa paaugstināšanu elektroniskajās cigaretēs izmantojamiem šķidrumiem. Papildus tam paredzēt līdzīgi, kā pašlaik ir noteikts Igaunijā, ar akcīzes nodokli aplikt arī elektroniskajās cigaretēs izmantojamo šķidrumu sagatavošanas sastāvdaļas (propilenglikols, aromatizatori, augu izcelsmes glicerīns un nikotīna ekstrakti), kuras plaši tiek piedāvātas Latvijas tirgū un kuras patērētāji paši iegādājas, lai sagatavotu elektroniskajās cigaretēs izmantojamo šķidrumu, tādējādi izvairoties no akcīzes nodokļa nomaksas. Veicot akcīzes nodokļa likmes elektroniskajās cigaretēs izmantojamo šķidrumu vienkāršošanu, pārejot uz vienotu likmi, ko piemēro par mililitru šķidruma paredzēts, ka nodokļu daļa par 10 ml šķidruma 2021.gadā  pieaugs par 0,12 līdz 1,33 *euro* (atkarībā no nikotīna satura, kas nosaka nodokļu līmeni 2020.gadā) un būs 1,45 *euro* par 10 ml šķidruma. 2022.gadā nodokļu daļa pieaugs par 0,48 *euro* jeb 33,3% un 2023.gadā vēl par 0,48 *euro* jeb 25,0%.   Turklāt, lai patērētāji varētu pārliecināties par elektroniskajās cigaretēs izmantojamo šķidrumu un to sagatavošanas sastāvdaļu legālo izcelsmi, kā arī par to, ka akcīzes nodoklis par minētiem produktiem ir nomaksāts pilnā apmērā, paredzēt to marķēšanu ar akcīzes nodokļa markām. Paredzēts, ka regulējums par elektroniskajās cigaretēs izmantojamo šķidrumu un to sagatavošanas sastāvdaļu marķēšanu ar akcīzes nodokļa markām stāsies spēkā 2021.gada 1.jūlijā.  Pašlaik piemērojamais akcīzes nodoklis elektroniskajās cigaretēs izmantojamam šķidrumam veido likmi par 1 mililitru šķidruma – 0,01 *euro* un likmi par 1 miligramu nikotīna – 0,005 *euro*.  5) No 2021.gada 1.janvāra ieviest, kā arī turpmāk pakāpeniski paaugstināt akcīzes nodokli tabakas aizstājējproduktiem. Tabakas aizstājējprodukti ir produkti, kas satur vai nesatur nikotīnu un kuri nav iepriekš definēti, kā zināmi tabakas izstrādājumi, piemēram nikotīnu saturošie spilventiņi “Skruf”. Tabakas aizstājējproduktiem ar 2021.gada 1.janvāri noteikt akcīzes nodokļa likmi 80 euro par 1000 gramiem produkta, no 2022.gada 1.janvāra – 100 euro par 1000 gramiem produkta un no 2023.gada 1.janvāra - 120 euro par 1000 gramiem produkta. Praksē parasti viena iepakojuma vienība satur apmēram 17 gramus produkta, t.n. 2021.gadā akcīzes nodokļa likme iepakojuma vienībai ar 17 gramiem produkta veidos 1,36 *euro.*  6) Likumprojekts paredz precizēt likuma “Par akcīzes nodokli” citas normas, lai noteiktu vienādus akcīzes nodokļa piemērošanas un aprites nosacījumus elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem, kādi jau šobrīd ir noteikti pārējiem produktiem  7) likuma 15.1 panta ceturtajā daļā ir dots deleģējums Ministru kabinetam noteikt šā panta pirmās daļas 3.punktā minētā nodokļa administrēšanas kārtību. Minēto kārtību nosaka Ministru kabineta 2017.gada 4.aprīļa noteikumi Nr.199 “Noteikumi par dabasgāzes apriti un akcīzes nodokļa piemērošanas kārtību”. Ņemot vērā, ka samazinātas akcīzes nodokļa likmes piemērošana likuma 15.1panta pirmās daļas 3.punktā ir uzskatāma par valsts atbalstu, ir nepieciešams minētajos Ministru kabineta noteikumos Nr.199 atrunāt arī jautājumus par atbilstību valsts atbalsta kritērijiem. Ministru kabineta deleģējumā noteiktā administrēšanas kārtība sevī ietver arī kārtību, kādā personas var pieteikties likuma 15.1 panta pirmās daļas 3.punktā minētās akcīzes nodokļa samazinātās likmes piemērošanai, kārtību kādā tiks izvērtēta to atbilstība akcīzes nodokļa samazinātās likmes piemērošanas piešķiršanai, uzraudzības un kontroles kārtību, administrēšanā iesaistīto institūciju pienākumus, kā arī informācijas apmaiņas kārtību starp administrēšanā iesaistītajām institūcijām, kā arī kārtību kādā tiks aprēķināts un atgūts nelikumīgs komercdarbības atbalsts kopā ar procentiem, ja minētā nodokļa likme piemērota nepamatoti. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Vēršam vērību, ka pašlaik saskaņā ar likumā „Par akcīzes nodokli” noteikto, personām, kas veic komercdarbību ar tabakas izstrādājumiem ir jāveic inventarizācija par uzskaitē esošajiem minētajiem produktiem, kas ir laisti brīvam apgrozījumam vai nodoti patēriņam pēc stāvokļa noteiktajā datumā, kad notiek akcīzes nodokļa likmju maiņa.  Tādējādi saskaņā ar likumprojektu, paaugstinot akcīzes nodokli tabakas izstrādājumiem, būs jāveic inventarizācija par uzskaitē esošajiem minētajiem produktiem un jāaprēķina budžetā maksājamā akcīzes nodokļa starpības summa un valsts budžetā tā jāsamaksā 45 dienu laikā (ieskaitot dienu, kad notiek nodokļa likmju maiņa), kā tas ir bijis līdz šim. Saskaņā ar likumā „Par akcīzes nodokli” noteikto, akcīzes nodokļa likmju maiņas gadījumā komersantiem ir jāiesniedz Valsts ieņēmumu dienestam akcīzes nodokļa aprēķins. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta pieņemšana attiecas uz personām, kas veic darbības ar tabakas izstrādājumiem, elektroniskajās cigaretēs izmantojamajiem šķidrumiem, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz ieviest nosacījumu marķēt ar akcīzes nodokļa markām karsējamo tabaku, elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus, līdzīgi kā šobrīd ar akcīzes nodokļa markām tiek marķēti tabakas izstrādājumi. Līdz ar to tiks nodrošināta vienāda pieeja ar akcīzes nodokļa markām marķēšanai savstarpēji aizvietojamiem produktiem.  Lai saņemtu speciālo atļauju (licenci) apstiprināta noliktavas turētāja darbībai veikt akcīzes preču marķēšanu, elektroniski jāiesniedz Valsts ieņēmumu dienestam iesniegums saskaņā ar Ministru kabineta 2005.gada 30.augusta noteikumiem Nr.662 “Akcīzes preču aprites kārtība”.  Komersantiem, lai saņemtu akcīzes nodokļa markas, elektroniski jāiesniedz Valsts ieņēmumu dienestam iesniegumu akcīzes nodokļa marku saņemšanai.  Pasūtītās akcīzes nodokļa markas tiek izsniegtas, ja cigarešu skaits paciņā un vienas iepakojuma vienības svars (smēķējamai tabakai) atbilst normatīvajos aktos noteiktajām prasībām.  Persona, kas 2021.gada 1.jūlijā veiks darbības ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām, tabakas aizstājējproduktiem un karsējamo tabaku inventarizē pēc stāvokļa 2021.gada 1.julijā tai piederošos elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļas, tabakas aizstājējproduktus un karsējamo tabaku un minētos produktus, kas nav marķētas ar akcīzes nodokļa markām realizē līdz 2021.gada 31.decembrim.  Personām, kas sākot ar 2021.gada 1.janvāri ievedīs elektroniskajās cigaretēs izmantojamos šķidrumus sagatavošanas sastāvdaļas un/vai tabakas aizstājējproduktus Latvijas Republikā, no Eiropas Savienības dalībvalstīm vai valstīm, kas nav Eiropas Savienības dalībvalstis, būs jāievēro normatīvajos aktos par akcīzes preču apriti noteiktās prasības, kā arī jāmaksā akcīzes nodoklis valsts budžetā.  Personai, kas, sākot ar 2021.gada 1.janvāri, veiks darbības ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem piemērojot atlikto nodokļa maksāšanas režīmu, līdz 2020.gada 31.decembrim par darbībām ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem vajadzēs saņemt speciālo atļauju (licenci) apstiprināta noliktavas turētāja darbībai.  Persona, kas 2021.gada 1.janvārī veiks darbības ar elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļām un tabakas aizstājējproduktiem inventarizē pēc stāvokļa 2021.gada 1.janvārī tai piederošos elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu krājumus un 15 dienu laikā pēc inventarizācijas (ieskaitot inventarizācijas dienu) iesniegt Valsts ieņēmumu dienestam inventarizācijas sarakstu un nodokļa aprēķinu. Persona par inventarizācijā konstatēto elektroniskajās cigaretēs izmantojamo šķidrumu, elektroniskajās cigaretēs izmantojamo šķidrumu sagatavošanas sastāvdaļu un tabakas aizstājējproduktu krājumiem aprēķināto akcīzes nodokli vajadzēs iemaksāt valsts budžetā līdz 2021.gada 15.februārim, izņemot personu, kas ir saņēmusi speciālo atļauju (licenci) apstiprināta noliktavas turētāja darbībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020** | | Turpmākie trīs gadi (*euro*) | | | | |
| **2021** | | **2022** | | **2023** |
| saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.g. | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru  2022.g. | izmaiņas, salīdzinot ar vidēja termiņa budžeta ietvaru  2022.g. |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 088 331 000 | 0 | 4 301 867 000 | +4 983 000 | 4 532 451 000 | +10 687 000 | +14 304 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi, t.sk., | 4 088 331 000 | 0 | 4 301 867 000 | +4 983 000 | 4 532 451 000 | +10 687 000 | +14 304 000 |
| no akcīzes nodokļa | 1 203 400 000 | 0 | 1 224 410 000 | +4 119 000 | 1 255 630 000 | +8 830 000 | +11 820 000 |
| no pievienotās vērtības nodokļa | 2 884 931 000 | 0 | 3 077 457 000 | +864 000 | 3 276 821 000 | +1 857 000 | +2 484 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets, t.sk., | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | +4 983 000 | 0 | +10 687 000 | +14 304 000 |
| 3.1. valsts pamatbudžets | 0 | 0 |  | +4 983 000 | 0 | +10 687 000 | +14 304 000 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 1. Akcīzes nodokļa paaugstināšana **cigaretēm** par 5% ar 2021.gada 1.martu, 2022.gada 1.janvāri un 2023.gada 1.janvāri.  Saskaņā ar Valsts ieņēmumu dienesta sniegto informāciju 2019.gada pārskata periodā (šeit un turpmāk – 2019.gada 11 mēnešos un 2018.gada decembrī) salīdzinājumā ar 2018.gada atbilstošo pārskata periodu cigarešu patēriņš Latvijā samazinājās par 0,5%. Savukārt 2020.gada septiņos mēnešos (2019.gada decembrī un 2020.gada sešos mēnešos) salīdzinājumā ar iepriekšējā gada atbilstošo pārskata periodu cigarešu patēriņš samazinājās par 8,6%. Straujo patēriņa samazinājumu ietekmēja valstī noteiktie Covid-19 izplatības ierobežošanas pasākumi, tajā skaitā pilnīga tirdzniecības pārtraukšana Latvijas-Igaunijas pierobežā. Patēriņa samazinājumu ietekmē arī smēķētāju skaita samazinājums un smēķētāju izvēle par labu citiem tabakas izstrādājumiem, kam ir zemāka akcīzes nodokļa likme. Prognozēts, ka 2020.gada otrajā pusē patēriņa dinamika uzlabosies un turpmākajos gados būs neliels patēriņa pieaugums.  Akcīzes nodokļa likmes paaugstināšanas rezultātā vienas paciņas mazumtirdzniecības cenas nodokļu daļas (šeit un turpmāk – akcīzes nodoklis un tam piemērojamā pievienotās vērtības nodokļa daļa) pieaugums atkarīgs no paciņas mazumtirdzniecības cenas un atspoguļots tabulā:   |  |  |  |  | | --- | --- | --- | --- | |  | 01.03.2021. | 01.01.2022. | 01.01.2023. | | Pieaugums, *euro* | ~0,12 – 0,14 | ~0,13 – 0,15 | ~0,14 – 0,15 | | Pieaugums, % | ~4,0% – 5,0% | ~4,0% – 5,0% | ~4,1% – 5,0% |   Piemēram, cigarešu paciņai, kuras mazumtirdzniecības cena 2020.gadā ir 3,65 *euro*, ar 2021.gada 1.martu nodokļu daļa pieaugs par 0,13 *euro* jeb 4,5% un ar 2022. un 2023.gada gada 1.janvāri vēl par 0,15 *euro* jeb 5,0% katru gadu.  Prognozēts, ka katras likmju paaugstināšanas rezultātā samazināsies iepriekš prognozētais patēriņa apjoms.  Fiskālā ietekme, ņemot vērā akcīzes nodokļa maksāšanas kārtību:   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | +2,180 | +4,900 | +6,570 | | Pievienotās vērtības nodoklis | +0,460 | +1,030 | +1,380 | | **KOPĀ** | **+2,640** | **+5,930** | **+7,950** |   2. Akcīzes nodokļa **elektroniskajās cigaretēs** izmantojamiem šķidrumiem vienkāršošana un paaugstināšana  Saskaņā ar Valsts ieņēmumu dienesta sniegto informāciju 2019.gada pārskata periodā salīdzinājumā ar 2018.gada pārskata periodu elektroniskajās cigaretēs izmantojamo šķidrumu patēriņš Latvijā pieauga par 46,8%. Savukārt 2020.gada septiņos mēnešos salīdzinājumā ar iepriekšējā gada atbilstošo pārskata periodu elektroniskajās cigaretēs izmantojamo šķidrumu patēriņš samazinājās par 47,4% un bija zem 2018.gada līmeņa. Neskatoties uz patēriņa samazinājumu, nodokļa ieņēmumi septiņu mēnešu pārskata periodā pieauguši par 12,4%, kas saistīts ar to, ka likme tiek piemērota gan pēc šķidrumu patēriņa apjoma, gan pēc nikotīna satura tajos – attiecīgi patēriņam nodoti elektroniskajās cigaretēs izmantojamie šķidrumi ar lielāku nikotīna saturu.  Prognozēts, ka 2020.–2023.gadā akcīzes nodokļa ieņēmumi no elektroniskajās cigaretēs izmantojamajiem šķidrumiem būs mazliet virs 2019.gada līmeņa un veidos 330 000 *euro*.  Pēc akcīzes nodokļa vienkāršošanas – pārejot uz vienu likmi, ko piemēro par mililitru šķidruma, – nodokļu daļa 10 ml šķidruma 2021.gadā pieaugs par 0,12 līdz 1,33 *euro* (atkarībā no nikotīna satura, kas nosaka nodokļu līmeni 2020.gadā) un būs 1,45 *euro* par 10 ml šķidruma. 2022.gadā nodokļu daļa pieaugs par 0,48 *euro* jeb 33,3% un 2023.gadā vēl par 0,48 *euro* jeb 25,0%.  Prognozēts, ka, paaugstinot likmi, legālais elektroniskajās cigaretēs izmantojamo šķidrumu patēriņš samazināsies.  Fiskālā ietekme, ņemot vērā akcīzes nodokļa maksāšanas kārtību:   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | +0,420 | +0,510 | +0,550 | | Pievienotās vērtības nodoklis | +0,090 | +0,110 | +0,120 | | **KOPĀ** | **+0,510** | **+0,620** | **+0,670** |   3. Akcīzes nodokļa paaugstināšana **cigāriem un cigarillām**  Saskaņā ar Valsts ieņēmumu dienesta sniegto informāciju 2019.gada pārskata periodā salīdzinājumā ar 2018.gada pārskata periodu cigāru un cigarillu patēriņš Latvijā samazinājās par 18,3%. Savukārt 2020.gada septiņos mēnešos salīdzinājumā ar iepriekšējā gada atbilstošo pārskata periodu to patēriņš samazinājās vēl par 26,0% un bija zem 2018.gada līmeņa.  Akcīzes nodokļa likmes paaugstināšanas rezultātā vienas paciņas (10 cigāri vai cigarillas) mazumtirdzniecības cenas nodokļu daļas pieaugums 2021.gadā būs +0,08 *euro* jeb +7,0%, 2022.gadā būs +0,09 *euro* jeb +7,1% un 2023.gadā +0,09 *euro* jeb +7,0%. Prognozēts, ka katras likmju paaugstināšanas rezultātā samazināsies iepriekš prognozētais patēriņa apjoms.  Fiskālā ietekme, ņemot vērā akcīzes nodokļa maksāšanas kārtību:   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | +0,140 | +0,290 | +0,450 | | Pievienotās vērtības nodoklis | +0,029 | +0,061 | +0,095 | | **KOPĀ** | **+0,169** | **+0,351** | **+0,545** |   4. Akcīzes nodokļa paaugstināšana **smēķējamai tabakai**  Saskaņā ar Valsts ieņēmumu dienesta sniegto informāciju 2019.gada pārskata periodā salīdzinājumā ar 2018.gada pārskata periodu smēķējamās tabakas patēriņš Latvijā palielinājās par 28,1%. Savukārt 2020.gada septiņos mēnešos salīdzinājumā ar iepriekšējā gada atbilstošo pārskata periodu tās patēriņš pieauga par 17,1%.  Akcīzes nodokļa likmes paaugstināšanas rezultātā smēķējamās tabakas 30 gramu iepakojuma mazumtirdzniecības cenas nodokļu daļas pieaugums 2021.gadā būs +0,19 *euro* jeb +7,0%, 2022.gadā būs +0,21 *euro* jeb +7,0% un 2023.gadā +0,22 *euro* jeb +7,0%.  Prognozēts, ka katras likmju paaugstināšanas rezultātā samazināsies iepriekš prognozētais patēriņa apjoms.  Fiskālā ietekme, ņemot vērā akcīzes nodokļa maksāšanas kārtību:   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | +0,119 | +0,220 | +0,280 | | Pievienotās vērtības nodoklis | +0,025 | +0,046 | +0,059 | | **KOPĀ** | **+0,144** | **+0,266** | **+0,339** |   5. Akcīzes nodokļa paaugstināšana **karsējamai tabakai**  Saskaņā ar Valsts ieņēmumu dienesta sniegto informāciju 2019.gada pārskata periodā salīdzinājumā ar 2018.gada pārskata periodu karsējamās tabakas patēriņš Latvijā palielinājās 8,5 reizes. Savukārt 2020.gada septiņos mēnešos salīdzinājumā ar iepriekšējā gada atbilstošo pārskata periodu tās patēriņš palielinājās 2,7 reizes.  Akcīzes nodokļa likmes paaugstināšanas rezultātā vienas paciņas (20 gab.) mazumtirdzniecības cenas nodokļu daļas pieaugums 2021.gadā būs +0,18 *euro* jeb +32,0%, 2022.gadā +0,19 *euro* jeb +26,3% un 2023.gadā +0,11 *euro* jeb +12,0%.  Prognozēts, ka katras likmju paaugstināšanas rezultātā iepriekš prognozētais patēriņa apjoms nedaudz samazināsies.  Fiskālā ietekme, ņemot vērā akcīzes nodokļa maksāšanas kārtību:   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | +1,260 | +2,910 | +3,970 | | Pievienotās vērtības nodoklis | +0,260 | +0,610 | +0,830 | | **KOPĀ** | **+1,520** | **+3,520** | **+4,800** |   6. Akcīzes nodokļa likmes piemērošana **tabakas aizstājējproduktiem**  Ņemot vērā to, ka tabakas aizstājējproduktu patēriņa apjoms nav zināms un ir neliels, fiskālā ietekme nav nosakāma.  **Fiskālā ietekme kopā:**   |  |  |  |  | | --- | --- | --- | --- | | *milj. euro* | **2021** | **2022** | **2023** | | Akcīzes nodoklis | + 4,119 | + 8,830 | +11,820 | | Pievienotās vērtības nodoklis | + 0,864 | +1,857 | +2,484 | | **KOPĀ** | **+ 4,983** | **+10,687** | **+14,304** | | | | | | | |
| 6,1, detalizēts ieņēmumu aprēķins |
| 6,2, detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija |  | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar likumprojekta virzību ir nepieciešams izteikt jaunā redakcijā Ministru kabineta 2015.gada 12.maija noteikumus Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”, ņemot vērā, ka tiks paredzēts, ka karsējamo tabaku, elektroniskajās cigaretēs izmantojamo šķidrumu un to sagatavošanas sastāvdaļas, kā arī tabakas aizstājējproduktus marķēs ar akcīzes nodokļa markām. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests). Ministru kabineta noteikumus paredzēts izstrādāt līdz 2021.gada 1.jūlijam.  Saistībā ar likumprojekta virzību ir nepieciešams sagatavot grozījumus:   1. Ministru kabineta 2010.gada 30.marta noteikumos Nr.300 “Noteikumi par akcīzes nodokļa deklarācijas veidlapām un to aizpildīšanas kārtību”, ņemot vērā, ka tiks paredzēts, ka elektroniskajās cigaretēs izmantojamo šķidrumu sagatavošanas sastāvdaļām, kā arī tabakas aizstājējproduktiem tiks piemērots piemēros akcīzes nodokli. Par Ministru kabineta noteikumu projekta izstrādi ir atbildīga Finanšu ministrija (Valsts ieņēmumu dienests). Grozījumi minētajos Ministru kabineta noteikumos paredzēts veikt līdz 2021.gada 1.februārim. 2. Ministru kabineta 2004.gada 1.aprīļa noteikumos Nr.227 “Kārtība, kādā no akcīzes nodokļa atbrīvo akcīzes preces, kuras fiziskā persona ieved savam patēriņam Latvijas Republikā no citām Eiropas Savienības dalībvalstīm”, lai noteiktu konkrētu daudzumu, cik fiziskā persona drīkst ievest Latvijas Republikā elektroniskajās cigaretēs izmantojamo šķidrumu sagatavošanas sastāvdaļas un tabakas aizstājējproduktus nemaksājot par tiem akcīzes nodokli. Par Ministru kabineta noteikumu projekta izstrādi ir atbildīga Finanšu ministrija. Grozījumi minētajos Ministru kabineta noteikumos paredzēts veikt līdz 2021.gada 1.maijam. 3. Ministru kabineta 2005.gada. 30.augusta noteikumos Nr.662 “Akcīzes preču aprites kārtība”. Grozījumi minētajos Ministru kabineta noteikumos paredzēts veikt līdz 2021.gada 1.jūlijam. 4. Ministru kabineta 2010.gada 30.marta noteikumos Nr.310 Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”. Ministru kabineta noteikumos paredzēts veikt līdz 2021.gada 1.maijam. |
| 2. | Atbildīgā institūcija | Grozījumu veikšanu normatīvajos aktos nodrošina:  1) Finanšu ministrija (Valsts ieņēmumu dienests);  2) Finanšu ministrija;  3) Finanšu ministrija (Valsts ieņēmumu dienests);  4) Finanšu ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Finanšu ministrijas izstrādātie nodokļu politikas attīstības virzieni ir izskatīti Nacionālās Trīspusējās sadarbības padomes 2020.gada 7.jūlija, 2. un 9.septembra sēdē.  Informatīvais ziņojums “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” ir nosūtīts 2020.gada 11.augustā  elektroniskai saskaņošanai Tieslietu ministrijai, Labklājības ministrijai,  Veselības ministrijai, Satiksmes ministrijai, Zemkopības ministrijai, Kultūras ministrijai, Ekonomikas ministrijai un Iekšlietu ministrijai.  Finanšu ministrijas izstrādātie nodokļu politikas attīstības virzieni ir izskatīti Nacionālās Trīspusējās sadarbības padomes budžeta un nodokļu apakšpadomes attālinātajā sēdē 2020.gada 12.augustā. |
| 2. | | Sabiedrības līdzdalība projekta izstrādē | Informatīvā ziņojuma “Par nodokļu politikas attīstības virzieniem, valsts sociālās un veselības apdrošināšanas ilgtspējas veicināšanai” izstrādes laikā tika ņemti vērā atsevišķie Veselības ministrijas izteiktie iebildumi. |
| 3. | | Sabiedrības līdzdalības rezultāti | Nav. |
| 4. | | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esoši cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Hartmane, 67095525

[Ella.Hartmane@fm.gov.lv](mailto:Ella.Hartmane@fm.gov.lv)